Ըստ նախագծի նախատեսվում է իրականացնել ԿՏԱԿ-ի ողջ տարածքի բարելավում. շենքի հիմքի ուժեղացման և ամրացման աշխատանքներ, տանիքի կառուցում, պատուհանների տեղադրում, հարակից տարածքի բարեկարգման աշխատանքներ, արտաքին և ներքին աստիճանների կառուցում, ներքին հարդարման աշխատանքներ: ԾԻԳ-ի ներկայացուցիչները արձանագրեցին, որ շենքի հիմքերի ուժեղացման և մետաղական ցանցի միջոցով ամրացման աշխատանքներն մոտենում են ավարտին: Ընթացքում են պատուհանների տեղադրման, ինչպես նաև հարակից տարածքի բարեկարգման աշխատանքները: Մեկնարկել են պահակակետի ու կաթսայատան կառուցման աշխատանքները: Նոյեմբերի վերջին տասնօրյակում կամփոփվի արտաքին և ներքին աստիճանների կառուցումը: